En skolebus røg i fartfælden, da politiet torsdag morgen kontrollerede skolevejene i Valsgård ved Hobro. Bussen kørte 79 kilometer i timen på en vej, hvor man kun må køre 60, og dermed var chaufføren tæt på at få et klip i kørekortet. Det fortæller P4 Nordjylland - Chaufføren forklarede, at hun prøvede at hente tiden ind, fordi et af børnene havde sovet over. Men den undskyldning er helt hen i vejret, siger vicepolitikommissær Lars Eriksen fra det nordjyske færdselspoliti. Generelt køres der for stærkt på de nordjyske skoleveje, hvor politiet har haft travlt med at uddele bøder.
Skolebuschauffør prøvede at indhente tabt køretid